C 88/58
SK
Úradný vestník Európskej únie
24.2.2022
Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods.
2 a 3 delegovaného nariadenia Komisie (EÚ) 2019/33 (2022/C 88/07) Toto oznámenie sa uverejňuje v súlade s článkom 17 ods.
5 delegovaného nariadenia Komisie (EÚ) 2019/33 (1).
OZNÁMENIE O ŠTANDARDNEJ ZMENE, KTOROU SA MENÍ JEDNOTNÝ DOKUMENT
„Crémant de Bordeaux“ PDO-FR-A0488-AM06 Dátum oznámenia: 26. novembra 2021 OPIS A DÔVODY SCHVÁLENEJ ZMENY 1.
Úradný zemepisný kódex Aktualizovali sa obce zemepisnej oblasti v súlade s oficiálnym zemepisným kódexom.
Jednotný dokument sa mení v bode 6.
2.
Odrody Na výrobu ružových šumivých vín boli pridané odrody Muscadelle B, Sauvignon B, Sauvignon gris G a Semmillon B.
Tieto odrody už boli prítomné v odrodovej skladbe na výrobu bielych šumivých vín.
V tomto doplnení sa zavádza obmedzenie bielych odrôd v ružových šumivých vínach typu „cuvés“.
Pridanie týchto odrôd dodáva vínam určitú sviežosť a zároveň im umožňuje zachovať organoleptické vlastnosti ružových šumivých vín.
Táto zmena sa netýka jednotného dokumentu.
3.
Agroenvironmentálne ustanovenia Do špecifikácie výrobku sa doplnili tieto agroenvironmentálne ustanovenia: Odumreté kry sa musia odstrániť z pozemkov a akékoľvek uskladnenie odumretých krov je na pozemkoch zakázané.
Používanie neselektívnych herbicídov na pozemkoch je zakázané.
Každý vinohradník počíta a eviduje svoj index frekvencie postrekov (IFO).
Cieľom týchto zmien je lepšie zohľadniť spoločenské požiadavky na obmedzenie používania prípravkov na ochranu rastlín a lepšie prihliadať na životné prostredie.
Tieto zmeny sa netýkajú jednotného dokumentu.
4.
Preprava zozberaného hrozna Podmienky prepravy zozberaného hrozna sa špecifikujú takto: Maximálne rozmery zberných nádob nesmú presahovať 1,20 metra na dĺžku, 1,00 metra na šírku a 0,80 m na výšku, pričom výška naloženého zberu nesmie presahovať 0,60 metra.
Čas medzi zberom hrozna a lisovaním nesmie byť dlhší ako 24 hodín.
Táto zmena umožňuje vyhnúť sa mliaždeniu hrozna počas prepravy, čím sa zlepší kvalita hrozna.
Bod 5.1 jednotného dokumentu sa mení zodpovedajúcim spôsobom.
(1) Ú. v.
EÚ L 9, 11.1.2019, s. 2.